Source: https://www.riigiteataja.ee/kohtulahendite_liigitus.html?jaotus=juur.206106664.206108431.206108439.206108446&kokkuvotted=false&jaotusedVaikimisiAvatud=
Timestamp: 2019-12-14 14:39:41+00:00
Document Index: 3975985

Matched Legal Cases: ['Riigikohus ', 'Riigikohus ', 'kohus ', '§ 308', 'Riigikohus ', 'kohus ', 'kohus ', 'kohus ', 'kohus ', 'Riigikohus ', '§ 308', 'kohus ', '§ 308', '§ 78']

3-2-1-168-05 Riigikohus 09.02.2006
Vt Riigikohtu tsiviilkolleegiumi lahend nr 3-2-1-116-04.
Kaasomandi lõpetamisel õiglase ja kohese hüvitise maksmise tagamiseks tuleb võimalikult täpselt määrata omandi väärtus omandi kaotamise aja seisuga ja kaasomanik peab saama rahalise hüvitise võimalikult samaaegselt omandi kaotusega. Tulenevalt TMS §-st 21 rahuldatakse ühe kaasomaniku nõue omandi üleandmiseks samaaegselt teise kaasomaniku rahalise nõude täitmisega.
Vt Riigikohtu tsiviilkolleegiumi lahend nr 3-2-1-102-05.
3-2-1-123-04 Riigikohus 17.11.2004
Kui uue tõendi esitamisel apellatsioonikohtus ei põhjendata, miks seda ei olnud võimalik esitada esimese astme kohtus, võib apellatsioonikohus jätta selle tõendi TsMS § 308 lg 3 alusel tähelepanuta.
Tehes ilma pankrotitoimkonna nõusolekuta kulutusi, võtab haldur endale riisiko tõendada nende kulutuste vajalikkust. Kostjal (pankrotihalduril) lasuvat tõendamiskoormist ei saa asetada hagejale.
Vt Riigikohtu tsiviilkolleegiumi otsus nr 3-2-1-74-04.
3-2-1-31-04 Riigikohus 17.03.2004
Apellant või vastustaja võib TsMS §-st 308 tulenevalt esitada ringkonnakohtule tõendeid, mida ta ei esitanud esimese astme kohtule, kui esimese astme kohus põhjendamatult keeldus tõendeid vastu võtmast või kui tõendit ei olnud võimalik muul kaalukal põhjusel varem esitada.
Apellandi kohtuistungilt puudumiseks seadusliku takistuse olemasolul peab ringkonnakohus kaaluma kohtuistungi edasilükkamist, kui apellant soovib esitada tõendeid, mida esimese astme kohus põhjendamatult keeldus vastu võtmast või kui tõendit ei olnud võimalik muul kaalukal põhjusel varem esitada, või soovib, et kohus kuulaks ära tunnistaja, eksperdi, poole seletuse vande all või teeks asitõendi vaatluse või paikvaatluse.
3-2-1-103-03 Riigikohus 15.12.2003
Kuna TsMS § 308 lg 2 kohaselt peab apellant uute tõendite esitamist põhjendama apellatsioonkaebuses, ei rikkunud apellatsioonikohus tõendit tagasi lükates TsMS § 308.
Maatükist reaalosa eraldamisel (kinnisasja jagamisel) tuleb arvestada maatüki olemust ja maakorralduse nõudeid. Küsimuse lahendamine, kas asja olemus võimaldab selle jagamist, hõlmab m.h ka elukeskkonna ja maastiku omapära hoidmise, otstarbeka juurdepääsutee tagamise, kinnisasja kiildumise ja ribasuse vältimise ning teede, liinide, muude ehitiste ja maaparandussüsteemide otstarbeka kasutamise võimaluse hindamist. AÕS § 78 kohaldamisel tuleb arvestada, et kaasomandis olevast ehitisest saab osa eraldada vaid erandjuhtudel.